Sen jälkeen Jeesus kulki kaupungista kaupunkiin ja kylästä kylään -
julistaen ilosanomaa Jumalan valtakunnasta.
Hänellä oli seurassaan kaksitoista opetuslastaan -
sekä muutamia naisia, jotka hän oli parantanut taudeista ja -
vapauttanut pahojen henkien vallasta. Näitä olivat Magdalan Maria, -
josta hän oli ajanut ulos seitsemän pahaa henkeä, -
Johanna, jonka aviomies Kuusas oli Herodeksen korkeita virkamiehiä, -
sekä Susanna. Lisäksi oli monia muita naisia, -
ja kaikki nämä avustivat heitä omilla varoillaan.
Kun paikalle tuli paljon väkeä ja kaikista kaupungeista virtasi ihmisiä -
Jeesuksen luo, hän esitti heille vertauksen: -
"Mies lähti kylvämään siementä.
Kun hän kylvi, osa siemenestä putosi tien laitaan.
Siinä jyvät tallautuivat, ja taivaan linnut söivät ne.
Osa putosi kalliolle ja lähti kasvuun, -
mutta oraat kuivettuivat, koska eivät saaneet maasta kosteutta.
Osa putosi keskelle ohdakkeita, -
ja kun oras kasvoi, kasvoivat ohdakkeetkin ja tukahduttivat sen.
Mutta osa putosi hyvään maahan, kasvoi ja tuotti satakertaisen sadon."
Tämän sanottuaan Jeesus huusi: "Jolla on korvat, se kuulkoon!"
Opetuslapset kysyivät Jeesukselta, mitä vertaus tarkoitti.
Hän sanoi: "Te olette saaneet oppia tuntemaan Jumalan valtakunnan -
salaisuudet, mutta muille ne esitetään vertauksina, -
jotta he nähdessäänkään eivät näkisi eivätkä kuullessaankaan ymmärtäisi.
Vertaus tarkoittaa tätä: Siemen on Jumalan sana.
Tien laitaan pudonnut siemen tarkoittaa ihmisiä, -
jotka kuulevat sanan mutta joiden sydämestä Paholainen heti -
tulee ottamaan sen pois, jotta he eivät uskoisi ja pelastuisi.
Kalliolle pudonnut siemen tarkoittaa niitä, jotka sanan kuullessaan -
ottavat sen iloiten vastaan mutta uskovat vain hetken aikaa.
Heillä ei ole juurta, ja niin he koetukseen joutuessaan luopuvat.
Ohdakkeisiin pudonnut osa tarkoittaa niitä, jotka kuulevat sanan -
mutta sitten tukahtuvat elämän huoliin, rikkauteen ja nautintoihin.
He eivät tuota kypsää satoa.
Mutta hyvään maahan pudonnut siemen tarkoittaa niitä, -
jotka sanan kuultuaan pysyvät siinä puhtain ja ehein sydämin -
ja kestävinä tuottavat satoa.
"Ei kukaan sytytä lamppua ja sitten peitä sitä astialla -
tai pane sitä vuoteen alle.
Lampunjalkaan se pannaan, jotta sisään tulevat näkisivät valon.
Ei ole mitään kätkettyä, mikä ei tulisi ilmi, -
eikä salattua, mikä ei paljastuisi ja tulisi tietoon.
Tarkatkaa siis, miten kuulette.
Jolla on, sille annetaan, mutta jolla ei ole, -
siltä otetaan pois sekin, mitä hän luulee itsellään olevan."
Jeesuksen äiti ja veljet tulivat tapaamaan häntä, -
mutta eivät tungoksessa päässeet hänen luokseen.
Jeesukselle ilmoitettiin: -
"Äitisi ja veljesi ovat tuolla ulkona ja haluavat tavata sinut."
Mutta hän vastasi: "Minun äitini ja veljeni ovat nämä, -
jotka kuulevat Jumalan sanan ja tekevät sen mukaan."